section_heading: Igračka karijera
paragraph_text: Rivers se nakon završetka sveučilišta Marquette odlučio prijaviti na draft. Izabran je u 2. krugu (31. ukupno) NBA drafta 1983. od strane Atlanta Hawksa. Sljedećih sedam profesionalnih sezona proveo je kao starter Hawksa, te je bio druga zvijezda momčadi iza Dominiquea Wilkinsa. U sezoni 1986./87. u prosjeku je bio na double-double učinku - 12.4 poena i 10.0 asistencija po utakmici. Jednu sezonu proveo je kao starter u momčadi Los Angeles Clippersa i još dvije kao član New York Knicksa. Svoju profesionalnu karijeru završio je kao solidan igrač s klupe u momčadi San Antonio Spursa.